******

 ***REPUBLIKA HRVATSKA***

***KRAPINSKO-ZAGORSKA ŽUPANIJA***

 ***OPĆINA MIHOVLJAN***

KLASA: 602-05/25-01/01

URBROJ: 2140-23-25-4

Mihovljan, 11.7.2025.

***PREDMET: Poziv za dostavu ponude prema***

**DOKUMENTACIJI O NABAVI**

**za provedbu postupka jednostavne nabave**

**Ev. broj: JN- 21/25**

**PREDMET NABAVE:**

**NABAVA RADNIH BILJEŽNICA ZA OSNOVNU ŠKOLU U ŠKOLSKOJ GODINI 2025/2026**

**VRSTA NABAVE:**

**ROBA**

# OPĆI PODACI

# Podaci o Naručitelju i osobi zaduženoj za komunikaciju s gospodarskim subjektima

Naručitelj: Općina Mihovljan

Adresa: Mihovljan 48, 49252 Mihovljan

OIB: 61303939938

Telefon: 049/435-378

Telefaks: 049/435-498

Internet adresa: <http://www.mihovljan.hr/>

Elektronička pošta: opcina@mihovljan.hr

Poslovna banka: Zagrebačka banka d.d.

IBAN:HR4823600001826500000

Kontakt osoba: Ana Spevec – pročelnica Jedinstvenog upravnog odjela

 Telefon: 049/300-666; mob: 091/1128480

 e-mail: opcina@mihovljan.hr

Komunikacija i svaka druga razmjena informacija između Naručitelja i ponuditelja obavlja se isključivo na hrvatskom jeziku, elektroničkim sredstvima komunikacije isključivo putem gore navedene e-mail adrese ili putem pošte.

Naručitelj će Dokumentaciju o nabavi i svu dodatnu dokumentaciju neograničeno i u cijelosti elektronički staviti na raspolaganje putem mrežne stranice Općine (www.mihovljan.hr).

Za vrijeme roka za dostavu ponuda gospodarski subjekti mogu zahtijevati dodatne informacije i objašnjenja u vezi s dokumentacijom o nabavi ovog predmeta nabave.

Predajom ponude ponuditelj potvrđuje da je u potpunosti upoznat s dokumentacijom o nabavi te projektnom dokumentacijom i uvjetima nabave te se odriče bilo kakvih daljnjih prigovora.

# Procijenjena vrijednost nabave

Procijenjena vrijednost nabave bez PDV-a: 5.760,00 €

Opis predmeta nabave: Nabava radnih bilježnica za osnovnu školu Mihovljan u školskoj godini 2025./2026.

Evidencijski broj nabave: JN - 21/25

# Vrsta ugovora o nabavi

Temeljem provedenog postupka nabave sklopit će se ugovor: Ugovor o robi – nabava radnih bilježnica za osnovnu školu u školskoj godini 2025./2026.

# Vrsta postupka nabave

Postupak jednostavne nabave temeljem Pravilnika o provedbi postupaka jednostavne nabave Općine Mihovljan („Službeni glasnik Krapinsko-zagorske županije“ broj 14/17, 04/21 i 28/22), koja je izuzetna od primjene odredaba Zakona o javnoj nabavi sukladno članku 12 i 15. Zakona o javnoj nabavi („Narodne novine“, broj 120/16 i 144/22).

# Sukob interesa

Nema gospodarskih subjekata s kojima su predstavnici naručitelja u ovom postupku u sukobu interesa definiranog Zakonom o javnoj nabavi (''NN'' br. 120/2016 i 144/22).

Naručitelj po službenoj dužnosti pazi na mogući sukob interesa te će, ukoliko se utvrdi mogući sukob interesa, poduzeti mjere za njegovo sprječavanje.

# PODACI O PREDMETU NABAVE

* 1. **Opis predmeta nabave i količina predmeta nabave**

Predmet poziva za dostavu ponuda je nadmetanje za nabavu radnih bilježnica za osnovnu školu Mihovljan u školskoj godini 2025./2026.

Količina predmeta nabave iskazana je u troškovniku koji je sastavni dio ove dokumentacije o nabavi i nalazi se u prilogu.

**TROŠKOVNIK**

Troškovnik roba/popis potrebnih radnih bilježnica nalazi se u prilogu ove dokumentacije o nabavi te će biti sastavni dio budućeg Ugovora o nabavi.

Jedinične cijene svake stavke Troškovnika i ukupna cijena moraju biti zaokružene na dvije decimale.

Troškovnik predmeta nabave sastoji se od jedne ili više stavki te sadrži tekstualni opis stavke, jedinicu mjere po kojoj se stavka obračunava, predviđenu količinu stavke, cijenu stavke po jedinici mjere, ukupnu cijenu stavke, cijenu bez PDV-a i cijenu s PDV-om svih stavki. Ponuditelji su dužni ispuniti sve stavke troškovnika. Ponuditelj izražava cijenu ponude u eurima. U cijenu ponude bez poreza na dodanu vrijednost moraju biti uračunati svi troškovi i popusti. Cijena ponude nepromjenjiva je za vrijeme trajanja ugovornog odnosa.

Ukoliko će u postupku ocjene ponude isto biti potrebno, Naručitelj zadržava pravo da ponuditelja traži dodatna obrazloženja ponude prije donošenja odluke o odabiru.

# Mjesto isporuke

Osnovna škola „Ljudevit Gaj“ Mihovljan.

* 1. **Rok isporuke / rok izvođenja radova i duljina trajanja ugovora**

S gospodarskim subjektom čija ponuda bude odabrana za isporuku robe / radnih bilježnica, sklopit će se Ugovor o robi – nabava radnih bilježnica za osnovnu školu u školskoj godini 2025./2026.

Rok za isporuku radnih bilježnica je do 30.8.2025. godine na adresu Osnovne škole Mihovljan, Mihovljan 49, Mihovljan.

**KRITERIJ ZA KVALITATIVNI ODABIR GOSPODARSKOG SUBJEKTA**

Traženi dokazi mogu se priložiti u izvorniku, u ovjerenoj ili neovjerenoj preslici i svi dokazi moraju biti na hrvatskom jeziku ili prevedeni na hrvatski jezik od strane ovlaštenog prevoditelja.

Pri donošenju Odluke/Obavijesti o odabiru naručitelja može od najpovoljnijeg ponuditelja zatražiti dostavu izvornika ili ovjerenih preslika dokumenata koji su traženi, a koje izdaju nadležna tijela. Naručitelj može tražiti dopunu i/ili pojašnjenje ponude.

Ponuditelji koji ne zadovoljavaju zahtjeve u pogledu kriteriji za odabir gospodarskog subjekta i ostalih zahtjeva naručitelja, isključit će se iz daljnjeg postupka pregleda.

1. **OSNOVE ZA ISKLJUČENJE GOSPODARSKOG SUBJEKTA**

Naručitelj će isključiti gospodarski subjekt ukoliko postoje sljedeći razlozi za isključenje:

**3.1. Kažnjavanje**

1. Ako je gospodarski subjekt koji ima poslovni nastan u RH ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin RH pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Gospodarski subjekt dužan je u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od 3 mjeseca, računajući 3 mjeseca prije objave Poziva.

Odgovarajućom izjavom smatrat će se i popunjena izjava iz Priloga 3. ovog Poziva.

Naručitelj može tijekom postupka nabave radi provjere okolnosti iz ove točke od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

**3.2. Neplaćene dospjele porezne obveze i obveze za mirovinsko i zdravstveno osiguranje**

Javni naručitelj obvezan je isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u RH, ako gospodarski subjekt ima poslovni nastan u RH, ili

b) u RH ili u državi poslovnog nastana gospodarskog subjekta, ako gospodarski subjekt nema poslovni nastan u RH.

Za potrebe utvrđivanja okolnosti iz gore navedenog gospodarski subjekt u ponudi dostavlja potvrdu Porezne uprave o stanju duga. Potvrda ne smije biti starija od 30 dana računajući 30 dana prije objave Poziva.

1. **KRITERIJ ZA ODABIR GOSPODARSKOG SUBJEKTA**

**4.1. Sposobnost za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**4.1.1.** Izvod o upisu u sudski, obrtni, strukovni ili drugi odgovarajući registar države sjedišta gospodarskog subjekta ili ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Dokaz ne smije biti stariji od 3 mjeseca računajući 3 mjeseca prije objave Poziva.

**5. JAMSTVA**

* Jamstvo za ozbiljnost ponude

Ponuditelj je obvezan naručitelju, zajedno s ponudom dostaviti i dokaz o uplati jamstva za ozbiljnost ponude u iznosu od 65,00 eura. Uplatu izvršiti u korist žiro-računa Općine Mihovljan broj: HR4823600001826500000, model 68, poziv na broj 7706-OIB, za slučaj odustajanja ponuditelja od svoje ponude u roku njezine valjanosti.

**6. ODREDBE O PONUDI**

Ponuda mora sadržavati sljedeće:

1. Popunjen, potpisan i pečatom ovjeren Prilog 1. – Ponudbeni list
2. Popunjen, potpisan i pečatom ovjeren Prilog 2. – Troškovnik
3. Izjava o nekažnjavanju Prilog 3. - Izjava
4. Potvrdu porezne uprave o podmirenim obvezama
5. Izvadak iz odgovarajućeg registra kao dokaz sposobnosti
6. Dokaz o uplati jamstva

**7. ROK I NAČIN DOSTAVE PONUDE**

Ponudu izrađenu u skladu sa zahtjevima iz ovog poziva potrebno je dostaviti u roku od **8 dana** od dana objavljivanja poziva za dostavu ponuda.

Rok za dostavu ponuda je **23.07.2025. god. do 12:00 sati.**

Rok valjanosti ponude: **60 dana.** U slučaju potrebe Naručitelj zadržava pravo tražiti produženje roka valjanosti ponude.

Ponuda se sa pripadajućom dokumentacijom OBAVEZNO dostavlja putem pošte na adresu: Općina Mihovljan, Mihovljan 48, 49252 Mihovljan, u zapečaćenoj omotnici s naznakom „NE OTVARAJ – PONUDA ZA NABAVU RADNIH BILJEŽNICA“.

Otvaranje ponuda nije javno.

**8. IZMJENA, DOPUNA ILI ODUSTAJANJE OD PONUDE**

U roku za dostavu ponuda Ponuditelj može izmijeniti svoju ponudu, nadopuniti ju ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Vremenom zaprimanja ponude smatra se dostava posljednje verzije izmjene ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude.

Pisana izjava dostavlja se na isti način kao i ponuda, s obveznom naznakom da se radi o odustajanju od ponude.

Ponude će se pregledavati prema vremenu kada je ponuda zaprimljena.

**9. ROK, NAČIN I UVJETI PLAĆANJA**

Naručitelj će sva plaćanja izvršiti u roku od 30 dana od dana uredne dostave e-računa.

**10. KRITERIJ ZA ODABIR PONUDE**

Kriterij za odabir ponude je najniža cijena.

Za donošenje odluke o odabiru dovoljna je jedna pristigla ponuda koja udovoljava traženim uvjetima natječaja.

Naručitelj će otvaranje ponuda provesti i pristupiti ocjeni ponuda u roku 5 dana od dana isteka roka za dostavu ponuda.

Naručitelj će odluku o odabiru ponude/poništenju postupka donijeti u roku 10 dana od dana isteka roka za dostavu ponuda te o tome obavijestiti sve ponuditelje.

S obzirom da se na postupak nabave ne primjenjuju odredbe Zakona o javnoj nabavi, na odluku o odabiru/poništenju postupka nije dopuštena žalba.

Po donošenju Odluke o odabiru ponude sklopit će se pisani ugovor o robi najkasnije u roku 30 dana od dana dostave Odluke ponuditeljima.

Razlozi za odbijanje ponude:

* Nepravovremeno dostavljena ponuda,
* Ukoliko ponuditelj nije dostavio traženo jamstvo za ozbiljnost ponude, odnosno ako nije dostavio valjano jamstvo
* Ukoliko ponuditelj nije dostavi valjane isprave tražene pozivom za dostavu ponuda
* Nepotpuna ponuda – troškovnik nije u potpunosti popunjen ili je mijenjan od strane ponuditelja
* Cijena nije iskazana u apsolutnom iznosu
* Cijena ponude veća od procijenjene vrijednosti nabave
* Ponuditelj nije izričito u pisanom obliku prihvatio ispravak računske pogreške
* Ponuda ne ispunjava uvjete vezane za svojstva predmeta nabave te time ne ispunjava zahtjeve iz poziva za dostavu ponuda
* Ponudu u kojima je ponuditelj dostavio dvije ili više ponuda (varijante ponude)

**11. OBJAVA POZIVA ZA PRIKUPLJANJE PONUDA**

Poziv i dokumentacija o nabavi s popratnim dokumentima dostaviti će se na adrese triju gospodarskih subjekata.

Na provedbu ovog postupka nabave primjenjuje se Pravilnik o provedbi postupka jednostavne nabave Općine Mihovljan („Službeni glasnik Krapinsko-zagorske županije'' br. 14/17, 04/21 i 28/22).

**12. POSEBNE NAPOMENE**

Naručitelj je stavio na raspolaganje svu projektnu dokumentaciju, a ponuditelj je u obvezi pregledati i upoznati se s istom te se smatra da je podnošenjem ponude upoznat sa kompletnom dokumentacijom i uvjetima gradnje.

Predsjednik Povjerenstva za postupak jednostavne nabave

Lana Risek Dobrina

PRILOZI:

1. Ponudbeni list
2. Troškovnik/popis radnih bilježnica (excel tablica)
3. Izjava o nekažnjavanju